CELEX: 62020CA0294
Language: fi
Date: 2021-09-09 00:00:00
Title: Asia C-294/20: Unionin tuomioistuimen tuomio (kymmenes jaosto) 9.9.2021 (ennakkoratkaisupyyntö, jonka on esittänyt Audiencia Nacional – Espanja) – GE Auto Service Leasing GmbH v. Tribunal Económico Administrativo Central (Ennakkoratkaisupyyntö – Jäsenvaltioiden liikevaihtoverolainsäädännön yhdenmukaistaminen – Kahdeksas direktiivi 79/1072/ETY – 3, 6 ja 7 artikla – Arvonlisäveron palauttamista koskevat yksityiskohtaiset säännöt – Maan alueelle sijoittautumattomat verovelvolliset – Maksetun arvonlisäveron palauttamisen epääminen – Tositteet, joilla arvonlisäveron palautusoikeus voidaan osoittaa – Tositteita ei ole esitetty asetetussa määräajassa)

22.11.2021   
            
            
               FI
            
            
               Euroopan unionin virallinen lehti
            
            
               C 471/8
            
         
      Unionin tuomioistuimen tuomio (kymmenes jaosto) 9.9.2021 (ennakkoratkaisupyyntö, jonka on esittänyt Audiencia Nacional – Espanja) – GE Auto Service Leasing GmbH v. Tribunal Económico Administrativo Central
      (Asia C-294/20) (1)
      
      (Ennakkoratkaisupyyntö - Jäsenvaltioiden liikevaihtoverolainsäädännön yhdenmukaistaminen - Kahdeksas direktiivi 79/1072/ETY - 3, 6 ja 7 artikla - Arvonlisäveron palauttamista koskevat yksityiskohtaiset säännöt - Maan alueelle sijoittautumattomat verovelvolliset - Maksetun arvonlisäveron palauttamisen epääminen - Tositteet, joilla arvonlisäveron palautusoikeus voidaan osoittaa - Tositteita ei ole esitetty asetetussa määräajassa)
      (2021/C 471/10)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Audiencia Nacional
      
         Pääasian asianosaiset
      
      
         Kantaja: GE Auto Service Leasing GmbH
      
         Vastaaja: Tribunal Económico Administrativo Central
      
         Tuomiolauselma
      
      
                  1)
               
               
                  Jäsenvaltioiden liikevaihtoverolainsäädännön yhdenmukaistamisesta – maan alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt – 6.12.1979 annetun kahdeksannen neuvoston direktiivin 79/1072/ETY säännöksiä ja unionin oikeuden periaatteita – erityisesti arvonlisäverotuksen neutraalisuuden periaatetta – on tulkittava siten, että ne eivät ole esteenä sille, että arvonlisäveron palautushakemus hylätään silloin, kun verovelvollinen ei toimivaltaisen verohallinnon pyynnöstä huolimatta ole esittänyt sille asetetussa määräajassa kaikkia arvonlisäveron palautusoikeutensa todistamiseksi vaadittavia asiakirjoja ja tietoja, riippumatta siitä, että kyseinen verovelvollinen on omasta aloitteestaan esittänyt nämä asiakirjat ja tiedot kyseisen palautusoikeuden epäävästä päätöksestä tehdyn oikaisuvaatimuksen tai vireille pannun tuomioistuinmenettelyn yhteydessä, kunhan vastaavuusperiaatetta ja tehokkuusperiaatetta noudatetaan, minkä selvittäminen kuuluu ennakkoratkaisua pyytäneelle tuomioistuimelle.
               
            
                  2)
               
               
                  Unionin oikeutta on tulkittava siten, että se, että arvonlisäveron palautusta vaativa verovelvollinen ei esitä verohallinnon pyytämiä asiakirjoja hallinnollisen menettelyn aikana vaan esittää ne oma-aloitteisesti myöhempien menettelyjen aikana, ei merkitse oikeuden väärinkäyttöä.
               
            
         (1)  EUVL C 320, 28.9.2020.